Didysis kirpikas

Didysis kirpikas (Tomicus piniperda, sin. Blastophagus piniperda) – straubliukų šeimos (Curculionidae) žieviagraužis vabalas. Paplitęs Europoje, Šiaurės Azijoje ir Šiaurės Afrikoje,J. M. Davies, C. J. King (1977) „Pine Shoot Beetles“. Forestry Commission Leaflet 3. HMSO, London. invazinė rūšis Šiaurės Amerikoje.Tomicus piniperda (insect) , Global Invasive Species Database.

Vabalas juodai rudas arba juodas, 3,5-4,7 mm ilgio. Antsparnių viršutinės dalies nuolydyje yra nemažai gumburėlių ir nedidelis griovelis. Gyvena medžiuose po stora ir vidutinio storumo žieve, aptinkamas šviežiuose kelmuose, bet ten dažniausiai takai užliejami sakais. Skraido kovą–balandį. Po žieve išgraužia takus, į kuriuos sudeda kiaušinėlius. Vikšrai toliau graužia žievę, o suaugėliai naikina šviežias šakutes. Per metus išsivysto viena generacija. Žiemoja priekelminėje dalyje ir po žieve.


Tai vienas iš pavojingiausių pušies liemenų kenkėjų, dažniausiai aptinkamų pusamžių ir vyresniojo amžiaus grynuose ir mišriuose pušies medynuose bei ant pagamintos apvalios medienos. Masiniai židiniai susidaro pušynuose, kuriuose vyrauja kelminis medžių apsilpimo ir apmirimo tipas. Pažeistų medžių laja išretėja, įgauna savotišką formą, medžiai apsilpsta.1.6.1. PAGRINDINIAI PUŠIES LIEMENŲ KENKĖJAI , Kauno miškų ir aplinkos inžinerijos kolegija.

Plinta daugiausia ant paprastosios pušies, tačiau pasitaiko ir ant juodosios pušies, pajūrinės pušies, veimutinės pušies, sakingosios pušies, Bankso pušies, retai ant kitų pušų, eglių, maumedžių.Vasconcelos, T., Nazare, N., Branco, M., Kerdelhue, C., Sauvard, D., & Lieutier, F. (2003). Host Preference of Tomicus piniperda and Tomicus destruens for Three Pine Species. Proceedings: JUFRO Kanazava 2003 “Forest Insect Population Dynamics and Host Influences", 19–21.

 Šaltiniai 

Kategorija:Kenkėjai
Kategorija:Straubliukai